[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 14.10.2009

COM(2009) 550 окончателен

СЪОБЩЕНИЕ ОТ КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

РАЗШИРЯВАНЕ НА ВЪНШНАТА МРЕЖА: ОТКРИВАНЕ НА ДЕЛЕГАЦИЯ В ИСЛАНДИЯ И БЮРО В ЛИБИЯ

СЪОБЩЕНИЕ ОТ КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ

РАЗШИРЯВАНЕ НА ВЪНШНАТА МРЕЖА: ОТКРИВАНЕ НА ДЕЛЕГАЦИЯ В ИСЛАНДИЯ И БЮРО В ЛИБИЯ

1. ВЪВЕДЕНИЕ

В съобщение, прието на 23 декември 2008 г., Комисията обяви своето решение да открие нова делегация към Съвета на Европа и нова делегация в Узбекистан. Същото съобщение предвижда регионалните делегации в Джибути, Киргизстан, Либерия, Непал, Таджикистан, Того и Йемен да бъдат доразвити. Тези действия следва да бъдат завършени до края на годината.

Развитието и консолидирането на споменатата в съобщението от 23 декември 2008 г. мрежа изискваше преразпределението на 16 длъжностни позиции в рамките на Външната мрежа или от групата на генералните дирекции, работещи в областта на външните отношения към делегациите. По-нататъшно развитие на Външната служба може да бъде постигнато само с допълнителни средства и затова могат да бъдат предприети само най-спешните действия .

На този фон настоящото съобщение отразява от една страна факта, че на 23 юли 2009 г. Исландия кандидатства за членство в съответствие с член 49 от Договора за Европейски съюз, и от друга страна перспективата за нова договорна основа на връзките с Либия.

2. ОБОСНОВКА ЗА ОТКРИВАНЕ НА НОВА ДЕЛЕГАЦИЯ В ИСЛАНДИЯ И БЮРО В ЛИБИЯ

2.1 Исландия

Досега Исландия не представляваше част от програмата за разширяване. Въпреки това държавата, като член на Европейското икономическо пространство, е тясно свързана с Европейския съюз. Двустранните отношения между Комисията и Исландия в момента са част от дейността на делегацията в Норвегия.

След кандидатурата на Исландия за членство, на 27 юли 2009 г. Съветът реши да приложи процедурата, посочена в член 49 от Договора за Европейски съюз, и в съответствие с това поиска от Комисията да изложи становището си по кандидатурата. Становището на Комисията се основава между другото на отговорите, дадени от страната кандидатка на подробен въпросник, покриващ всички аспекти на достиженията на общностното право.

Още по време на тази подготвителна фаза между отделите на Комисията и компетентните органи на страната кандидатка се поддържат редовни контакти с цел осигуряване на добро взаимно разбиране; тези контакти са от особена важност при изготвянето на становището на Комисията относно кандидатурата на Исландия. Тези контакти се засилват още повече в случай че и когато Съветът реши да открие официални преговори за присъединяване и затова Комисията има стандартна практика да присъства на място във всички страни кандидатки.

В съответствие с тази обичайна практика съществува силно основание да бъде открита делегация в Исландия в кратки срокове. В очакване на предстоящото откриване на пълноценно функционираща делегация в Рейкявик делегацията в Осло е готова да открие антена в Рейкявик и/или да изпрати член от своя екип на дългосрочна мисия в Исландия. За тази цел и като следва рамката, описана в съобщението от 23 декември 2008 г., Рейкявик се определя като работно местоназначение, различно от делегациите, което позволява назначаване на външен персонал преди откриването на делегацията.

2.2 Либия

Либия е ключова държава в области като борбата срещу тероризма, мира и сигурността в Африка, незаконната имиграция през Средиземно море и енергетиката. Тя също така играе все по-активна роля в региона, включително в Африканския съюз, в Сахел, в Общността на държавите от Сахел-Сахарския регион и в Съюза на арабския Магреб. Тъй като политическите връзки и диалогът с Либия се развиват бързо, е необходимо да се осигури постоянно присъствие на място.

От вдигането на международните санкции срещу Либия през 2003 г. Европейският съюз разви политика на постепенно сближаване с Либия. Основните елементи в този процес се съдържаха в заключенията на Съвета от октомври 2004 г., в които бяха обявени многобройни стъпки към политика на сближаване с Либия, и в решението на Съвета от октомври 2007 г. за започване на процес на обсъждане на рамковото споразумение с Либия, като се има предвид, че отношенията между Европейската общност и Либия в момента се развиват извън двустранна правна рамка.

Предвижда се, че това споразумение ще установи механизми за политически диалог и сътрудничество в областта на външната политика и политиката за сигурност, както и за диалог и сътрудничество по икономически въпроси. То ще съдържа разпоредби за задълбочена и цялостна зона за свободна търговия (ЗСТ), включваща търговията със стоки и услуги, инвестиционни въпроси и други ключови търговски правила (права върху интелектуалната собственост, конкуренция, обществени поръчки и т.н.). Споразумението също ще предвижда тясно сътрудничество по въпросите на правосъдието, свободата и сигурността, както и в много секторни области като енергетика, транспорт, околна среда, селско стопанство и развитие на селските райони, управление на рибарството и морското дело, социални въпроси, наука и технологии. Текущите преговори по рамковото споразумение изискват постоянен обмен на информация между двете страни и прякото присъствие в Триполи би улеснило процеса на преговори и последващото прилагане на споразумението, когато то влезе в сила.

Преди 2004 г. Либия не се е възползвала от финансова помощ от Европейския съюз. Оттогава насам финансова помощ се предоставя чрез преки договори с европейски или международни доставчици на услуги. Комисията смята да предостави по-съществена финансова помощ за Либия от 2011 г., главно чрез Европейския инструмент за добросъседство и партньорство (ЕИДП). Развитието на нашето финансово сътрудничество също изисква присъствие на място, главно за ефективното и надеждно управление на бъдещите проекти за сътрудничество, включително ежедневните контакти в подкрепа на либийската обществена администрация, както и на външните изпълнители, които ще подготвят и осъществят тази подкрепа.

Взимайки предвид горепосоченото, предлагаме Триполи да се определи като работно местоназначение, различно от делегациите. Бюрото ще бъде прикрепено към делегацията в Тунис. В бъдеще може да се очаква бюрото да бъде превърнато в регионализирана делегация, в зависимост от наличието на необходимите ресурси.

3. ЧОВЕШКИ И БЮДЖЕТНИ РЕСУРСИ

Човешките ресурси, необходими и налични за реализиране на откриванията, планирани в това съобщение, са посочени в таблицата по-долу. Това не изключва възможността тези делегации/бюра да бъдат подкрепени допълнително, ако повече ресурси бъдат налични.

Въз основа на окончателното разпределение за 2010 г. за Исландия следва да се разкрият 5 места за длъжностни лица. Едно допълнително място за местен персонал беше отбелязано в ППБ за 2010 г. В Либия е необходимо наличието на 2 договорно наети служители и на 4 местни служители, за които ППБ за 2010 г. вече е предвидил средства.

Допълнителни човешки ресурси по Функция 5 от бюджета |

Делегация я | Длъжностни лица | Договорно наети служители | Местен персонал |

Исландия | 5 | 1 |

Либия | 2 | 4 |

Бюджетните средства, които трябва да се използват, са представени в таблицата по-долу, разделени на разходи за създаване (еднократни и пряко произтичащи от планираните откривания) и на годишни разходи (повтарящи се, свързани с текущите разходи на новите делегации).

Бюджетни средства |

Делегация я | Разходи за създаване | Годишни разходи |

Исландия | 536 250 € | 1 572 110 € |

Либия | 298 650 € | 793 992 € |

Общо | 834 900 € | 2 366 102 € |

ЗАКОНОДАТЕЛНА ФИНАНСОВА ОБОСНОВКА ЗА ПРЕДЛОЖЕНИЯ С БЮДЖЕТНО ОТРАЖЕНИЕ, СТРОГО ОГРАНИЧЕНО ДО ПРИХОДНАТА ЧАСТ

1. ИМЕ НА ПРЕДЛОЖЕНИЕТО:

ОБЛАСТ(И) НА ПОЛИТИКИ: ВЪНШНИ ОТНОШЕНИЯ ДЕЙНОСТ(И): ВЪНШНА МРЕЖА — АДМИНИСТРАТИВНИ РАЗХОДИ НА ДЕЛЕГАЦИИТЕ |

Име на проекторешение: СЪОБЩЕНИЕ НА КОМИСИЯТА ДО СЪВЕТА И ДО ЕВРОПЕЙСКИЯ ПАРЛАМЕНТ – РАЗШИРЯВАНЕ НА ВЪНШНАТА МРЕЖА ОТКРИВАНЕ НА ДЕЛЕГАЦИИ В ИСЛАНДИЯ И ЛИБИЯ |

1. БЮДЖЕТЕН(НИ) РЕД(ОВЕ) +НАИМЕНОВАНИЕ(Я)

XX.010102: Разходи, свързани с активно заетия персонал на делегациите на Комисията на Европейските общности

XX.010202: Разходи, свързани с външния персонал на делегациите на Комисията на Европейските общности

XX.010212: Други управленски разходи на делегациите на Комисията на Европейските общности

XX.010302: Сгради и свързани с тях разходи на делегациите на Комисията на Европейските общности

2. ПРАВНО ОСНОВАНИЕ

Административна автономия на Комисията

3. ОПИСАНИЕ И ОСНОВАНИЯ

Предлага се да бъдат открити нова делегация в Исландия и бюро в Либия.

След подаването на кандидатурата на Исландия за членство са необходими редовни контакти между службите на Комисията и компетентните органи на страната кандидатка с цел да бъде изготвено становище на Комисията относно кандидатурата на Исландия. Тези контакти се засилват още повече от момента, в който Съветът реши да открие официални преговори за присъединяване и затова Комисията има стандартна практика да присъства на място във всички страни кандидатки.

Либия е ключова държава в области като борбата срещу тероризма, мира и сигурността в Африка, незаконната имиграция през Средиземно море и енергетиката. Тя също така приема все по-активна роля в региона, включително в Африканския съюз, в Сахел, в Общността на държавите от Сахел-Сахарския регион и в Съюза на арабския Магреб. Тъй като политическите връзки и диалогът с Либия се развиват бързо, е необходимо постоянно присъствие на място.

4. ПРОДЪЛЖИТЕЛНОСТ И ДОПЪЛНИТЕЛНИ РАЗХОДИ

4.1 Период на прилагане

( Решение с ограничена продължителност: решение в сила от [начална дата] до [крайна дата]

( Решение с неограничена продължителност: решение в сила от началото на 2010 г. В случая с Либия продължителността ще бъде неограничена, а в Исландия решението ще продължи да бъде в сила до момента, в който Исландия стане държава-членка (след което Делегацията ще се превърне в Представителство).

4.2 Прогнозирано въздействие върху бюджета

Проекторешението води до:

( Спестяване

( Допълнителни разходи, свързани със заплати и други разходи за длъжностните лица и външния персонал, необходими за доброто функциониране на предложената нова делегация в Исландия и новото бюро в Либия.

4.3 Обосновка на сумите

Допълнителните разходи се отнасят до заплатите и свързаните инфраструктурни разходи на персонала, както длъжностни лица, така и външни служители, необходими за откриване на предложените две нови места на работа. Приложени са подробни изчисления, показващи точния характер на прогнозираните разходи във всеки от случаите.

5. ВЪЗДЕЙСТВИЕ ВЪРХУ ФИНАНСОВОТО ПЛАНИРАНЕ

( Предложението е съвместимо със съществуващото финансово планиране.

( Предложението води до препрограмиране на съответния ред от финансовата перспектива, без да изисква прилагане на разпоредбите на междуинституционалното споразумение.

( Предложението води до препрограмиране на съответния ред от финансовата перспектива и ще изисква прилагане на разпоредбите на междуинституционалното споразумение.

6. ВЪЗДЕЙСТВИЕ НА СПЕСТЯВАНИЯТА ИЛИ ДОПЪЛНИТЕЛНИТЕ РАЗХОДИ ВЪРХУ РАЗПРЕДЕЛЕНИЕТО НА СРЕДСТВАТА

( Средства вече разпределени към съответния отдел/съответните отдели.

( Средства вече разпределени в рамките на Годишната политическа стратегия/Предварителния проектобюджет (ГПС/ППБ) за 2010 година.

Предварителният проектобюджет за 2010 г. предвижда разпределението на бюджетни кредити за създаването на 2 места за договорно наети служители и 4 места за местен персонал за предложеното бюро в Либия

( Средства, които трябва да бъдат заявени в следващата процедура в рамките на ГПС/ППБ

( Средства, които да се получат чрез вътрешно преразпределение в отделите

( Средства, необходими за 2010 г., но непланирани в рамките на ГПС/ППБ за 2010 г.

Откриването на делегация в Исландия ще изисква незабавно отпускане на 5 места за длъжностни лица и 1 място за местен персонал. Тези средства ще бъдат набавени чрез вътрешно преразпределение на съществуващи средства в Комисията.

7. ПРИБЛИЗИТЕЛЕН ГРАФИК НА ДОПЪЛНИТЕЛНИТЕ ПОТРЕБНОСТИ ЗА АДМИНИСТРАТИВНИ БЮДЖЕТНИ КРЕДИТИ И ЧОВЕШКИ РЕСУРСИ

Цифри в EUR | Година 2010 | Година 2011 | Година 2012 | Година 2013 | Година 2014 | Общо/годишен разход |

XX 01 02 12

(други бюджетни кредити за цялостното разпределение) | |143 000 | |143 000 | |143 000 | |143 000 | |143 000 | |715 000 | |Други: XX 01 03 02 | |1 686 000 | |1 097 000 | |1 097 000 | |1 097 000 | |1 097 000 | |6 074 000 | | | | | | | | | | | | | | | | ОБЩО | 12 |3 202 000 |12 |2 367 000 |12 |2 367 000 |12 |2 367 000 |12 |2 367 000 |12 |12 670 000 | | (1) ДНС = договорно наети служители; КНЕ = командировани национални експерти; ПНА = персонал, нает чрез агенции

(2) АТП = административна и техническа помощ